QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar it-Tlieta Erbgħa u għoxrin (24) ta' Novembru 2020 Rikors Numru 1167/2011 FDP Fl-ismijiet Cardona John vs Grace Debono Stanmore u Lourdes Fiorini segwenti: Rat ir-rikors datat 24 ta' Novembru 2011, li permezz tiegħu r-rikorrent talab is- Illi r-rikorrenti ngaħħa s-servizzi tal-intimati fil-kapaċita` tagħhom ta' nvestigaturi privati; Illi r-rikorrenti jallega li l-intimati pero` ngannawh peress li jirriżultalu li r-rappreżentazzjonijiet tagħhom kienu foloz u nveritieri; Illi riżultat tal-istess, ir-rikorrenti ħallashom is-somma ta' ħdax–il elf, tlett mija u erbgħin Lira Maltin, (LM 11,340.00), ekwivalenti għal sitta u għoxrin elf, erba' mija u ħmistax–il Ewro (€26,415.00); Illi in oltre r-rikorrenti wkoll jallega li l-intimati ħadulu b'ingann, bi frodi u b'malafede, s-somma ta' sebgħa u għoxrin elf u ħames mitt Lira Maltin, (LM27,500.00), ekwivalenti għal erbgħa u sittin elf u ħamsa u sebgħin Ewro u sebgħa u sebgħin ċenteżmu, (€64,075.77); Illi di piu`, l-intimati ħadu wkoll mingħand ir-rikorrenti s-somma addizzjonali ta' sittin elf Lira Maltin, (LM60,000.00), ekwivalenti għal mija, disgħa u tletin elf seba' mija u tnejn u sittin Ewro u erbgħin ċenteżmu, (€139,762.40); Illi l-ammont totali hekk karpit hu allura ta' mitejn u tletin elf, mitejn u ħamsa u tletin Ewro u sebgħa u għoxrin ċenteżmu, (€230,235.27); Illi konsegwenza tal-istess l-intimat qed jaderixxi din il-qorti biex: 1. Tordna u tikkundanna lill-intimati in solidum jew min minnhom biex jirrifondu lir-rikorrenti l-ammont ta' mitejn u tletin elf, mitejn u ħamsa u tletin Ewro, u sebgħa u għoxrin ċenteżmu, (€230,235.27), jew somma oħra verjuri karpit b'ingann, frodi jew pretenzjonijiet foloz; Tikkundanna lill-intimati in solidum jew min minnhom iħallsu lir- rikorrenti s-somma ta' disgħin elf, erba' mija u tnejn u sebgħin Ewro u sitta u tmenin ċenteżmu, (€90,472.86), ammont minnhom karpit mir- rikorrenti b'ingann, messa in scena u frodi; Tikkundanna lill-intimata Lourdes Fiorini tħallas lir-rikorrenti s- somma ta' mija u disgħa u tletin elf, seba' mija u tnejn u sittin Ewro u erbgħin ċenteżmu, (€139,762.40), minnha karpit mir-rikorrenti taħt pretensjonijiet foloz, fabbrikati u b'ingann; Rat illi fit-19 ta' Diċembru 2011 l-konvenuti Grace Debono Stanmore u Lourdes Fiorini irrispondew għal dak mitlub billi qajmu s-segwenti difiżi: Illi t-talbiet huma preskritti skont l-artikolu 1222 tal-Kap 16; Illi ma kien hemm l-ebda messa in scena jew qerq ieħor kif allegat; Illi bla preġudizzju għall-ewwel eċċezzjoni, it-talbiet tar-rikorrenti huma nfondati fil-fatt u fid-dritt peress li l-fatti dikjarati mir-rikorrenti huma inveritieri jew komodament maħluqa; Rat li fil-5 ta' Lulju 2012 ngħatat sentenza preliminari dwar l-ewwel eċċezzjoni tal- preskrizzjoni, minn din il-Qorti kif diversament ippreseduta, fejn l-eċċezzjoni ta' preskrizzjoni ġiet miċħuda. Rat ix-xhieda viva voce ta' PC 443 Vincent Rota mogħtija fis-7 ta' Frar 2013 Rat ix-xhieda viva voce ta' Maria Scalpello Hammett mogħtija fis-7 ta' Frar 2013 (fol 43). Rat li ġiet eżebita kopja tal-proċess tal-kawża Kriminali fil-ismijiet Il-Pulizija vs Rat ix-xhieda viva voce ta' John Cardona mogħtija fid-9 ta' Jannar 2014 (fol 370). Rat ix-xhieda viva voce ta' John Cardona riprodott u mogħtija fis-6 ta' Marzu 2014 Rat ix-xhieda viva voce ta' Lourdes Fiorini mogħtija fid-9 ta' Frar 2016 (fol Rat li ġiet eżebita kopja legali tas-sentenza mogħtija mill-Qorti tal-Appell Kriminali nhar l-10 ta' Jannar 2014 fl-ismijiet 'Il-Pulizija vs Lourdes Fiorini' (fol 394). Rat li ġew eżebiti transcripts ta' xhieda mogħtija minn Lourdes Fiorini fit-2 ta' April 2014 quddiem il-Qorti tal-Maġistrati bħala Qorti Istruttorja (fol 424). Rat li ġiet eżebita kopja legali ta' sentenza datata 19 ta' Ottubru 2017 'Il-Pulizija Rat l-affidavit ta' Grace Debono Stanmore (a fol 476). Semgħet ix-xhieda ta' Grace Debono Stanmore mogħtija fit-13 ta' Novembru 2019 (a fol 504- Semgħet il-kontro ezami ta' Grace Debono Stanmore moghtija fil-5 ta' Frar 2020. Rat in-nota ta' sottomissjonijiet ta' John Cardona ippreżentata fil-21 ta' Mejju 2020 Rat in-nota ta' sottomissjonijiet ta' Grace Debono Stanmore ippreżentata fil-25 ta' Settembru Rat illi fil-25 ta' Settembru 2020 il-kawża tħalliet għas-sentenza. Fatti tal-każ Jirriżulta, mill-provi prodotti quddiem dina l-Qorti, illi r-rikorrent John Debono Stanmore, wara li ra riklam f'ġurnal lokali fl-2004, kien avviċina lill-intimati sabiex jaġixxu ta' investigaturi privati in konnessjoni ma' mara, ossija Maria Scalpello Hammett, li fiha huwa kien interessat, u li kienet taħdem miegħu. Jirriżulta illi l-intimati kienu taw l-impressjoni u ppreżentaw ruħhom bħala li awtorizzati jaġixxu ta' investigaturi privati, meta attwalment irriżulta, fil-mori tal- proċeduri odjerni, li dan ma kienx minnu. Fil-fatt, jirriżulta mix-xhieda ta' PC 443 Vincent Rota ikkonferma li l-intimati ma kellhomx liċenzja u ma kinux awtorizzati jaġixxu bħala investigaturi privati. Jirriżulta wkoll, mill-provi prodotti quddiem il-Qorti, illi r-rikorrent ħallas somom ta' flus lill-intimati għal servizzi investigattivi illi l-intimati kienu jistqarru li għamlu, meta attwalment ma għamlu ebda servizzi investigattivi u kienu biss inventaturi u messi in xena. Jirriżulta illi, apparti l-proċeduri odjerni, nbdew proċeduri kriminali fil-konfront ta' Jirriżulta, di fatti, illi l-Qorti tal-Maġistrati bħala Qorti tal-Ġudikatura Kriminali, tat żewġ sentenzi fil-konfront ta' Lourdes Fiorini u Grace Debono Stanmore rispettivament, li ġew deċiżi fid-19 ta' Settembru 2012 mill-Maġistrat (illum Camilleri Despott) Edwina Frendo Reva u fid-19 ta' Ottubru 2017 mill-Maġistrat Doreen ElHusseini (Pg 456) . Fiż-żewġ sentenzi, l-intimati nstabu ħatja li kkommettew ir-reat ta' truffa fil-konfront ta' John Cardona, u dana ai termini ta' l-Artikolu 308 tal-Kap 9. Jirriżulta li ż-żewġ sentenzi ġew appellati. L-ewwel sentenza appellata illi kienet ingħatat fil-konfront ta' Lourdes Fiorini ġiet ikkonfermata mill-Qorti tal-Appell, fejn ikkonfermat li jeżistu biżżejjed provi dwar ir-reat tat-truffa. Iżda s-sentenza ġiet riformata biss dwar l-applikazzjoni ta' l-Artikolu 28H tal-Kap 9 għal dak li jirrigwarda restirtuzzjoni ta' dak akkwistat bi frodi, fejn l-ammont ta' Lm40,000 (€93,000) oriġinalment likwidat tnaqqas għal Lm35,000 (€81,528) (Pg 412). Jirriżulta li l-każ l-ieħor li ġie appellat fil-konfront ta' Grace Debono Stanmore għadu sub judice. Ikkunsidrat Jirriżulta, mill-provi prodotti, illi r-rikorrent qiegħed, permezz tal-azzjoni preżenti, jilmenta li sofra ngann permezz ta' messa in xena u frodi da parti tal-konvenuti, fejn taħt pretensjonijiet foloz huwa ħallas lilhom l-ammont ta' LM 98,840 llum ekwivalenti f' € 230,235.27. Għalhekk, permezz tal-proċeduri odjerni, r-rikorrent qed jitlob li l-intimati, in solidum jew min minnhom, jiġu kkundannati jħallsu l- ammont ta' € 230, 235.27. Di piu`, talab ukoll tramite t-tieni u t-tielet talba, li l- konvenuti jħallsu lura s-somom ta' LM 11,340 flimkien ma' LM 27,500, ekwivalenti għal € 90,472.86, kif ukoll l-ammont ta' LM 60,000 ekwivalenti għal (€ 139,762.40), rappreżentanti l-ammonti karpiti taħt fabbrikazzjonijiet foloz u b'ingann. Jirriżulta, mill-banda l-oħra, illi l-konvenuti qajmu bħala difiża l-argument li ma kien hemm l-ebda messa in xena jew qerq ieħor kif qed jiġi allegat mir-rikorrent filwaqt illi nsistew illi t-talbiet odjerni huma nfondati fil-fatt u fid-dritt peress li fatti dikjarati mir-rikorrent huma inveritjeri jew komodament maħluqa. Ebda referenza ma qatt saret għas-sentenzi kriminali fuq imsemmija u dak fihom ordnat, la' waqt l-andament tal-proċess u wisq anqas fis-sottomissjonijiet finali, u dana sad-data tas- sentenza. Meritu tal-każ Jirriżulta, mill-provi prodotti, illi r-rikorrenti qabbad lill-intimati jagħmlulu investigazzjoni dwar persuna wara illi ngħata x'jifhem illi l-intimati kienu jipprovdu servizzi ta' investigaturi. Jirriżulta, madanakollu, li PC639 Vincent Rota xehed f'dan il-każ u kkonferma l-intimati ma kellhomx licenzja ta' investigaturi privati. Ir-rikorrent qed isostni li l-ingann ta' l-intimati seħħ fi tlett istanzi differenti: a. L-intimati ppreżentaw lilhom infushom bħala persuni awtorizzati li jaqdu l- funzjonijiet ta' investigaturi privati meta ma kinux awtorizzati jagħmlu dan u ħadu l-ammont ta' Lm 11,340 ekwivalenti għal € 26,415 għal servizz illi huma qatt ma rrendew u qatt ma setgħu jipprovdu legalment. b. L-intimati ffabrikaw storja illi omm ċertu Cassandra Farrugia Bellizzi kienet qed thedded li jekk ir-rikorrent ma jtihiex somma flus, kienet ser tagħmel kwerela kontra tiegħu talli hu kien qed jibgħat messaġġi provokattivi lil bintha Cassandra Farrugia Bellizzi, li dak iż-żmien kienet għadha minuri. Permezz ta' din il-messa in xena b'ingann u frodi u mala fede ħadu is-somma ta' Lm 27,500 ekwivalenti għal € 64,057.77 fi flejjes illi huma qalulu li kienu qed jingħaddew biex il-kwistjoni tinżamm mistura. c. L-intimati vvintaw storja fittizja li ċerta Joseph Fenech Grima, li kien jaħdem fid- Dipartiment ta' l-Edukazzjoni, kien ser iħallas somma lil Ministru ta' l- Edukazzjoni ta' dak iż-żmien, Dr Louis Bilardo, sabiex ikeċċu lir-rikorrent mix-xogħol. Konsegwenza ta' din l-istorja fittizja induċew lir-rikorrent jgħaddilhom l-ammont ta' Lm 60,000 ekwivalenti għal € 139,762.40 . Jirriżulta illi, b'sentenza tal-Qorti tal-Maġistrati "Il-Pulizija vs Lourdes Fiorini" mogħtija waqt il-mori tal-proċeduri odjerni, l-intimata Lourdes Fiorini instabet ħatja ta' truffa ai termini tal-artikolu 308 tal-Kap 9 u ta' rikatt ai termini tal-artikolu tal-Kap 9. Il-Qorti ta l-Appell Kriminali, permezz ta' sentenza datata 10 ta' Jannar 2014, ikkonfermat il-ħtija ta' Lourdes Fiorini filwaqt illi rriduċiet l-ammont pagabbli a tenur tal-Artikolu 28H tal-Kap 9 minn Lm 40,000 għal Lm 35,000 u dana li kkonkludiet, bħall-Ewwel Qorti, li fil-proċess jissussistu provi biżżejjed dwar it-truffa. Jirriżulta wkoll illi b'sentenza tal-Qorti tal-Maġistrati "Il-Pulizija vs Grace Debono Stanmore" datata 19 ta' Ottubru 2017 l-intimata Grace Debono Stanmore nstabet ħatja ta' reat ta' truffa ai termini ta l-artikolu 308 tal-Kap 9, u ai termini ta l-artikolu 28H ġiet ordnata tħallas lil John Cardona is-somma ta' € 102,492 ekwivalenti ghal LM 44,000. Din is- sentenza għada sub judice. Jiġi osservat illi min eżami akkurat tas-sentenzi eżebiti kif ukoll provi prodotti, jirriżulta ċar u mingħajr dubju li ngħaddew flus mir-rikrorent lill-intimati fuq il-każ fejn kienet involuta l-minuri Cassandra Farrugia Bellizzi u kif ukoll li għaddew il-flus fuq il-kwistjoni tal-messa in xena dwar it-tkeċċija mill-post tax-xogħol ta' John Cardona. Għalhekk jidher mingħajr ebda dubju li s-somom ta' flus imsemmija fiż-żewġ istanzi (b) u (c) hawn fuq imsemmija evidentament għaddew lill-intimati u dana taħt pretiżi foloz u qarrieqa ta' l-intimati. Il-Qorti tosserva illi minn eżami tal-provi, l-verżjonijet mogħtija mir-rikorrent u mill-intimati huma kunfliġġenti. Hawnhekk, il-Qorti tagħmel referenza għas-sentenza Sank et vs Sanchez Sosa et deċiża mil-Qorti ta l-Appell Inferjuri fl-24 ta Marzu 2004 fejn il-kwistjoni ta' kunflitt ta' provi fil-kamp ċivili ġie diskuss u ntqal is-segwenti: "Huwa paċifiku f'materja ta' kunflitt ta' verżjonijiet illi l-Qorti kellha tkun gwidata minn żewġ prinċipji fl-evalwazzjoni tal-provi quddiemha: 1) Li tagħraf tislet minn dawn il-provi korroborazzjoni li tista' tikkonforta xi waħda miż-żewġ verżjonijiet bħala li tkun aktar kredibbli u attendibbli minn oħra: 2) fin-nuqqas, li tiġi applikata il-massima "actore non probante reus absolvitor." Fil-każ George Quintano vs Joseph Esposito deċiża mil-Prim Awla Qorti Ċivili fil- Prim' Awla fit-30 ta' Ottubru 2003, intqal is-segwenti: "Fil-kamp Ċivili, għal dak li hu apprezzament tal-provi, il-kriterju mhuwiex dak jekk il-ġudikant assolutament jemminx l-ispjegazzjonijiet forniti lilu, imma jekk dawn l-istess spjegazzjonijiet humiex, fiċ-ċirkostanzi żvarjati tal-ħajja, verosimili. Dan fuq il-bilanċ tal-probabbilitajiet, sostrat bażiku flimkien mal- proponderanza tal-provi, ġeneralment bastanti għal konvinċiment. Għax kif inhu paċifikament akkolt, iċ-ċertezza morali hi indotta mill- proponderanza tal-probabbilitajiet. Dan għad-differenza ta' dak li japplika fil-Kamp Kriminali fejn il-ħtija trid tirriżulta mingħajr ma tħalli dubju raġonevoli." inkwantu u ma' dawn, ta' azzjoni ċivili, Huwa ċar, għalhekk, illi fil-każ odjern, ladarba ninsabu fil-kamp Ċivili, il-Qorti trid tiddeċiedi appuntu fuq il-proponderanza tal-probabbilitajiet, u dana billi tara jekk verżjoni waħda teskludix lill-oħra, u dana fuq bilanċ ta' probabbilitajiet, sabiex b'hekk jiġi evitat ir-riskju li l-Qorti taqa' fuq l-iskappatorja tad-dubju u ssib refuġju (Enrico Bundy vs Martin Borg Kandeh, Appell Inferjuri deċiż fis-17 ta Marzu 2003: ara wkoll Catherine Cassar Azzopardi Albani vs Stephen Cassar Azzopardi deċiża mil-Qorti ta' l-Appell fit-2 ta' Marzu 2018.) Fil-fatt fil-każ Ciantar vs Curmi noe deċiż fit-28 ta' April 2003 ġie affermat: "Huwa ben magħruf materja konsimili illi mhux kwalunkwe konflitt, kontradizzjonijiet jew ineżattezzi fil-provi għandhom iħallu l-Qorti f'dak l- stat ta' perplessita li minħabba fihom ma tkunx tista' tiddeċiedi kuxjenza kwieta jew ikollha b'konsegwenza taqa' fuq ir-regola ta' in dubio pro reo." Il-Qorti tosserva li, fil-każ in eżami hemm provi kontrastanti, u dana anke kif jirriżulta fl-atti tal-Qorti Kriminali. Fir-rigward ta' l-ewwel istanza ta' ingann imsemmi mir-rikorrenti, ir-rikorrent sostna li huwa għadda l-ammont ta' Lm 11,340 għal investigazzjoni filwaqt li minn naħa l-oħra Grace Debono Stanmore sostniet li rrifondiet lura dawn il-flus lil John Cardona. Madanakollu, minn qari akkurat tal-fatti kif deskritti, l-verżjoni ta' John Cardona hija ferm aktar verosimili minn ta' Grace Debono Stanmore, anke in vista tal-fatt illi l-istess Debono Stanmore ma pprovdiet xejn fl-atti li jissostanzja ir-rifużjoni ta' din is-somma. Fir-rigward tat-tieni istanza ta' ingann, Grace Debono Stanmore ċaħdet li qatt ħadet flus għall- messa in xena tal-minuri Cassandra Farrugia Bellizzi fix-xhieda tagħha tal-Qorti tal- Maġistrati (fol 123). Minn naħa l-oħra Lourdes Fiorini, fl-istqarrija li tat lill- iSpettur, illum Kummissarju tal-Pulizija, Angelo Cassar Azzopardi, sostniet li Grace Debono Stanmore kienet qalet li John Cardona issellef flus mingħand diversi nies fosthom mingħand ċertu Scerti Seychell tal-karozzi (fol 112). Fl-istqarrija tagħha lil Angelo Cassar Azzopardi, Lourdes Fiorini ikkontradixxiet il-verżjoni tagħha tax-xhieda f'dan il-każ stante li fl-istqarrija lil Cassar Azzopardi kienet ammettiet li John Cardona ħallas il-flus għal din l-istorja wara li l-stess Cardona kien bagħat messaġġi provokattivi lil Cassandra Farrugia Bellizzi. Fir-rigward it-tielet istanza ta' ngann, hemm ukoll jeżistu wkoll provi konfliġġjenti. Dwar din il-messa in xena li tikkonċerna il-kollega tar-rikorrent, John Fenech Grima, ix- xhieda tal-Ministru Louis Bilardo u x-xufiera Mario Woolley u Mario Borg Barthet fil- proċeduri Kriminali jiskreditaw il-verżjoni ta' Grace Debono Stanmore. Jirriżulta wkoll li fuq din il-kwistjoni kemm Grace Debono Stanmore u Lourdes Fiorini jagħtu xhieda dijametrikament opposta għall-istess xhieda tagħhom li kienu taw preċedentement lill-Ispettur Angelo Cassar Azzopardi. Saħansitra tinnega s-sehem tagħha f'din il-messa in xena. Is-sehem ta' Lourdes Fiorini joħroġ ukoll mit-traskrizzjonijiet telefoniċi fejn jidher li Fiorini kienet qed tinstiga lil John Cardona joħroġ aktar flus sabiex jilħaq l-ammont ta' Lm 60,000. Għalhekk jidher ċar illi, a differenza ta' dak li qed jistqarru l-intimati, r-rikorrent safa vittma ta' messa in xena evidentement kommessa miż-żewġ intimati in segwitu għal messa in xena fejn kienet involuta l-minuri Cassandra Farrugia Bellizzi. Illi anke kif ritenut fis-sentenza ta' l-Appell Kriminali fir-rigward ta' Lourdes Fiorini, kif deċiża fl-10 ta' Jannar 2014: "din il-Qorti taqbel għal kollox ma' l-Ewwel Qorti fejn din qalet li l-provi prodotti … ix-xufier, is-security guard u l-eks Ministru nnifsu kollha jgħidu li lanqas biss jafu lil appellanti." Mis-suespost jidher ċar li l-verżjoni ta' John Cardona hija korraborata u aktar verosimili mill-verżjoni ta' l-intimati. Bla ebda dubju jidher ukoll li l-intimati bdew jikkontradixxu lilhom infushom matul l-andament tal-provi. Kemm Grace Debono Stanmore u kif ukoll Castillo jippruvaw jiddisassoċjaw ruħhom mid-diversi istanzi ta' ingann. In oltre, meta ġew ingaġġati minn John Cardona oriġinarjament huma assigurawh li l-funzjoni tagħhom kienet ta' investigaturi privati meta fil-fatt huma ma kinux awtorizzati u liċenzjati biex jaħdmu bħala investigaturi privati. Għalhekk, din il-Qorti tqis li l-ingann da parti ta' l-intimati beda sa minn meta ltaqgħu l-ewwel darba mar-rikorrent. Dwar in-nuqqas ta' kredibilita`, anke l-Qorti tal-Maġistrati, fil-każ 'Il-Pulizija vs Grace Debono Stanmore', kellha xi tgħid, fejn osservat is- segwenti: "Illi fil-fatt hemm kunflitti fil-verżjonijiet mogħtija minn Cardona u l- imputata pero' fil-fehma tal-Qorti dan il-kunflitt huwa riżolvibbli u l-Qorti hija konvinta li tista' tagħti kredibilita lil John Cardona. Dan mhux sempliċiment għax huwa kien bejn wieħed u ieħor konsistenti fil-verżjoni tiegħu mogħtija minn żmien għal żmien imma aktar u aktar meta wieħed iqis li huwa ġie korroborat kważi fl-asserzjonijiet kollha li għamel mill- persuni konċernati. L-ewwel u qabel kollox żgur għandha ssir referenza għad-depożizzjoni ta' Lourdes Fiorini li mhux biss ikkonfermat dak li qal Cardona imma anke kkonfermat l-involviment ta' l-imputata partikolarment fil-fatti li kienu jirrigwardjaw il-kwistjoni fuq il-post tax-xogħol ta' Cardona." Fis-sottomissjonijiet tar-rikorrent issir riferenza ta' l-Artikolu 1044, 1049 tal- Kodici Ċivili fejn qed jiġi sottomess li l-ħsara bejn l-intimati hija in solidum. F'dan is-sens saret riferenza għall-każ BOV Plc vs Josette Cristiano Mifsud u Alfred Alakkad 584/2004 deċiża fis-16 ta' Jannar 2009. Il-Qorti tosserva li l-Artikolu 1049 (1) tal-Kodici Ċivili jipprovdi: "Meta żewġ persuni jew iżjed ikunu dolożament għamlu ħsara, l-obligazzjoni tagħhom għall- ħlas ta din il-ħsara hija in solidum." Fil-każ Martin Eltramsy vs Joseph Serpina et deċiża mil-Qorti ta' l-Appell 2013 ingħad hekk: "Il-konvenut Carmelo Serpina jgħid is-solidarjeta` toħroġ mhux mill- kompliċita` fl-inċident iżda minn kompliċita` fl-att li jagħmel il-ħsara, u minn hekk jislet argument illi la darba huwa ma' kellux sehem fid-daqqa ta' brick li għamiet lill-attur, mela ma' jweġibx dik id-daqqa. Dan l- argument ta' l-attur huwa ħażin. L-Artikolu 1049 (2) jgħid ċar li huwa biss min ma jkunx mexa dolożament illi jwieġeb biss għal dik il-biċċa tal-ħsara li huwa nnifsu ikun ikkaġuna, u li għalhekk għar-responsabbilta' tiegħu tkun meħtieġa l-prova tal-kawża li ta, i.e. illi il-ħsara jkun ikkaġunaha hu. Min iżda jkun mexa dolożament iwieġeb ukoll għall-ħsara ikkaġunata minn min ikun mexa bl-istess ħsieb doluż tiegħu. Ma hemmx dubju illi ż- żewġ konvenuti mxew dolożament." Ara wkoll John Ruscio Debattista u Shirley Sanchez Sosa vs l-Avukat Anthony Borg Irimia Giappone noe deċiża mil-Prim' Awla Qorti Ċivili fit-18 ta' Ottubru 2013 (790/2004). Għalhekk, il-Qorti tosserva li ladarba saret il-prova tal-ħsara doluża, hekk kif stabbilita fis-sentenzi tal-Qorti Kriminali, teżisti s-solidarjeta' u għaldaqstant l- intimati għandhom iħallsu solidarjament bejniethom. Ikkunsidrati dawna l-argumenti, l-Qorti tikkonkludi li, wara eżami tar-riżultanzi fattwali u ta' l-atti tal-każ, u wara li ġie osservat li ħadd ma ssolleva l-ebda punt dwar l-effetti tas-sentenzi tal-Qorti tal-Maġistrati fil-Ġudikatura Kriminali u s- sentenza ta' l-Appell Kriminali, tiddikjara li dak li ġie mħallas mir-rikorrent lil intimati għandu jiġi rifuż. Tosserva wkoll illi, minn eżami tat-tlett talbiet tar-rikorrent, jiġi nnutat li fl-ewwel talba qed jintalbu r-radd lura tat-tlett somom imħallsa mir-rikorrent fi tlett episodji distinti ta' ngann kif imsemmi fil-premessi, filwaqt illi fit-tieni u tielet talba, qed jintalbu l-ħlas ta' l-istess flejjes, iżda separatament. Għalhekk, din il-Qorti se tilqa' l-ewwel talba u tiddikjara li l-intimati għandhom iħallsu l-ammont ta' € 230,235.27 lil John Cardona filwaqt illi ser tastjeni milli tieħu konsiderazzjoni tal-kumplament tat-talbiet. Konklużjoni Il-Qorti; Wara illi rat l-atti kollha proċesswali kollha ppreżentati quddiemha, Wara illi rat is-sottomissjonijiet tal-abbli difensuri tar-rikorrent u tal-intimati; Tgħaddi biex taqta' u tiddeċiedi l-vertenza odjerna billi: Tiċħad l-eċċezzjonijiet tal-intimati, u dana għar-raġunijiet fuq spjegati. Tilqa' l-ewwel talba u tordna u tikkundanna lil intimati Grace Debono Stanmore u Lourdes Fiorini, in solidum bejniethom, sabiex iħallsu lir-rikorrent is-somma ta' mitejn, tletin elf, mitejn u ħamsa u tletin ewro u sebgħa u għoxrin ċenteżmu (€ 230,235.27) (ekwivalenti għal Lm 98,840) liema ammont kien minnhom karpit mingħand l-attur b'ingann, u bi frodi kif ukoll taħt pretensjonijiet foloz. Tastjeni milli tieħu konjizzjoni tat-tieni u t-tielet talba. L-ispejjeż, inklużi dawk ta' l-ittra uffiċjali datata 2 ta' Awissu 2007, għandhom ikunu a kariku ta' l-intimati solidarjament bejniethom. Francesco Lanfranco LL.D. LL.M. (IMLI) Imħallef Rita Tombion Deputat Reġistratur